CELEX: 31990D0034
Language: el
Date: 1990-01-05 00:00:00
Title: 90/34/ΕΟΚ: Απόφαση της Επιτροπής της 5ης Ιανουαρίου 1990 για την έγκριση του προγράμματος ποικιλιακής αναδιάρθρωσης για το λυκίσκο, που υποβλήθηκε από την Πορτογαλική Δημοκρατία, σύμφωνα με τον κανονισμό (ΕΟΚ) αριθ. 2997/87 του Συμβουλίου (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31990D0034

90/34/ΕΟΚ: Απόφαση της Επιτροπής της 5ης Ιανουαρίου 1990 για την έγκριση του προγράμματος ποικιλιακής αναδιάρθρωσης για το λυκίσκο, που υποβλήθηκε από την Πορτογαλική Δημοκρατία, σύμφωνα με τον κανονισμό (ΕΟΚ) αριθ. 2997/87 του Συμβουλίου (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 018 της 23/01/1990 σ. 0040 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Ιανουαρίου 1990  για την έγκριση του προγράμματος ποικιλιακής αναδιάρθρωσης για το λυκίσκο, που υποβλήθηκε από την Πορτογαλική Δημοκρατία, σύμφωνα με τον κανονισμό (ΕΟΚ) αριθ. 2997/87 του Συμβουλίου  (Το κείμενο στην πορτογαλική γλώσσα είναι το μόνο αυθεντικό)  (90/34/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό, στον τομέα του λυκίσκου, του ύψους της ενισχύσεως στους παραγωγούς για τη συγκομιδή 1986 και για ειδικά μέτρα υπέρ ορισμένων περιοχών παραγωγής λυκίσκου (1), όπως τροποποιήθηκε από τον κανονισμό (ΕΟΚ) αριθ. 1809/89 (2), και ιδίως το άρθρο 2 παράγραφος 5,  Εκτιμώντας:  ότι σύμφωνα με το άρθρο 2 παράγραφος 5 του κανονισμού (ΕΟΚ) αριθ. 2997/87, η Πορτογαλική Δημοκρατία υπέβαλε στην Επιτροπή, στις 23 Δεκεμβρίου 1988, πρόγραμμα ποικιλιακής αναδιάρθρωσης για τον τομέα του λυκίσκου· ότι η Πορτογαλική Δημοκρατία κοινοποίησε στις 11 Οκτωβρίου 1989 τροποποιήσεις του προγράμματος αυτού· ότι στις 30 Οκτωβρίου 1989 αποφασίστηκαν διαφορετικές τροποποιήσεις του εν λόγω προγράμματος·  ότι το πρόγραμμα, στην τροποποιημένη του μορφή, τηρεί τους στόχους που θέτει ο κανονισμός (ΕΟΚ) αριθ. 2997/87, και περιλαμβάνει τα στοιχεία που απαιτούνται σύμφωνα με το άρθρο 2 του κανονισμού (ΕΟΚ) αριθ. 3889/87 της Επιτροπής της 22ας Δεκεμβρίου 1987 για τις λεπτομέρειες εφαρμογής των ειδικών μέτρων υπέρ ορισμένων περιοχών παραγωγής λυκίσκου (3), όπως τροποποιήθηκε τελευταία από τον κανονισμό (ΕΟΚ) αριθ. 2174/89 (4)·  ότι η χρηματοδοτική συμμετοχή που θα βαρύνει τον εθνικό προϋπολογισμό που προβλέπεται από το πρόγραμμα τηρεί το ανώτατο όριο που ορίζει το άρθρο 2 παράγραφος 2 του κανονισμού (ΕΟΚ) αριθ. 2997/87· ότι οι πραγματικές δαπάνες που προβλέπει το ίδιο άρθρο είναι δυνατό να περιλαμβάνουν στοιχεία εκτίμησης της καθαρής απώλειας σε εισοδήματα λόγω της εφαρμογής του προγράμματος αναδιάρθρωσης· ότι παρόλα αυτά, μόνο τα στοιχεία που αφορούν την καθαρή απώλεια εισοδημάτων που σημειώθηκε από την ημερομηνία έκδοσης του κανονισμού (ΕΟΚ) αριθ. 2997/87 είναι δυνατό να περιληφθούν στον υπολογισμό των πραγματικών δαπανών· ότι, κατά συνέπεια, πρέπει να καθοριστεί η χρηματοδοτική συμμετοχή του κράτους μέλους στο πρόγραμμα αναδιάρθρωσης·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Λυκίσκου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα ποικιλιακής αναδιάρθρωσης για τον τομέα του λυκίσκου που υπέβαλε στις 23 Δεκεμβρίου 1988 η Πορτογαλική Δημοκρατία, δυνάμει του κανονισμού (ΕΟΚ) αριθ. 2997/87, όπως τροποποιήθηκε τελευταία στις 30 Οκτωβρίου 1989. Το παράρτημα περιλαμβάνει τα βασικά στοιχεία αυτού του προγράμματος.  Άρθρο 2  Η Πορτογαλική Δημοκρατία ενημερώνει την Επιτροπή κάθε εξάμηνο για την εξέλιξη της εφαρμογής του προγράμματος.  Άρθρο 3  Η παρούσα απόφαση απευθύνεται στην Πορτογαλική Δημοκρατία.  Βρυξέλλες, 5 Ιανουαρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 284 της 7. 10. 1987, σ. 19.  (2) ΕΕ αριθ. L 177 της 24. 6. 1989, σ. 6.  (3) ΕΕ αριθ. L 365 της 24. 12. 1987, σ. 41.  (4) ΕΕ αριθ. L 208 της 20. 7. 1989, σ. 16.  ΠΑΡΑΡΤΗΜΑ  1. Κατάλογος των ενώσεων παραγωγών που καλύπτει το πρόγραμμα:  - «BRALUPULO» - Produtores de Lupulo de Braganca a Braga, CRL.  2. Διάρκεια του προγράμματος:  Από το 1990 έως το 1992.  Οι φυτεύσεις πρέπει να πραγματοποιηθούν πριν από τις 31 Δεκεμβρίου 1992.  3. Εκτάσεις που καλύπτει το πρόγραμμα:  166 ha.  4. Ποικιλίες με τις οποίες πραγματοποιείται η μετατροπή και οι αντίστοιχες εκτάσεις:  Ποικιλίες «super-alpha» (1)  Eroica  Galena 166 ha  Nugget  (1) Κατά την έννοια του άρθρου 2 του κανονισμού (ΕΟΚ) αριθ. 2997/87 και του άρθρου 1 παράγραφος 3 του κανονισμού (ΕΟΚ) αριθ. 3889/87.